
AIŠKINAMASIS RAŠTAS
DĖL SAVIVALDYBĖS TARYBOS 2026 M. VASARIO 26 D. SPRENDIMO NR. 1-32 „DĖL PANEVĖŽIO MIESTO SAVIVALDYBĖS 2026-2028 METŲ BIUDŽETO PATVIRTINIMO“ PAKEITIMO
       

2026 m. rugpjūčio 11 d.
Panevėžys


1. Sprendimo projekto tikslai ir uždaviniai: 
Savivaldybės tarybos sprendimo projektu siekiama patikslinti  Panevėžio miesto savivaldybės 2026–2028 metų biudžeto 2026 ir 2027 metų pajamas ir asignavimus. 
2. Siūlomos teisinio reguliavimo nuostatos, laukiami rezultatai: 
Sprendimo projektas išdėstomas nauja redakcija. 

3. Lėšų poreikis ir šaltiniai: 
Lėšos skiriamos iš Valstybės biudžeto, Europos Sąjungos, perskirstomi Savivaldybės biudžeto asignavimai.
[bookmark: _Hlk122079189]4. Sprendimui priimti reikalingi pagrindimai, skaičiavimai ar paaiškinimai: 
Atsižvelgiant į gautas pajamas, patikslinamas dividendų pajamų planas – pajamos didinamos 845,4 tūkst. Eur ir sudarys 1178,4 tūkst. Eur.
Lietuvos Respublikos socialinės apsaugos ir darbo ministerija 2026-07-09 kanclerio potvarkiu Nr. A3-85 skyrė 1,9 tūkst. Eur vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą laikinąją apsaugą Lietuvos Respublikoje gavusiems užsieniečiams mokėti ir administruoti už 2026 m. liepos mėnesį. 
Vadovaujantis Lietuvos kultūros tarybos pateikta informacija, 212,6 tūkst. Eur didinamos Savivaldybės biudžete suplanuotos 2026 m. kitos dotacijos. Šios lėšos skirtos Savivaldybės įstaigų vykdomiems projektams įgyvendinti ir turi būti apskaitytos Savivaldybės biudžete. Finansavimas skiriamas Panevėžio muzikiniam teatrui projektams „Pragiedrulių kino akademija“ (10,5 tūkst. Eur), „Vaikų operos stovykla ir spektaklis „Mažas Kaminkrėtys““ (16,6 tūkst. Eur), „Panevėžio muzikinio teatro spektaklio B. Kutavičiaus operos-poemos „Strazdas – žalias paukštis“ sklaida Lietuvoje“ (25,0 tūkst. Eur) ir „Sakralinės muzikos koncertų ciklas, skirtas Panevėžio vyskupijos šimtmečiui. Festivalis „Meno sezonas““ (18,0 tūkst. Eur), Panevėžio lėlių vežimo teatrui projektui „Tarptautinis lėlių teatrų festivalis „Lėlė gatvėje 4+0=40““ (15,0 tūkst. Eur), Panevėžio dailės galerijai projektams „Įkvėpimo topografija. Aukštaitijos dailė‘26“ (6,5 tūkst. Eur), „(S)kul(p)tūriniai mainai: Lietuva – Lenkija“ (8,0 tūkst. Eur) ir „Keramikinas“ (8,5 tūkst. Eur), Panevėžio teatrui „Menas“ projektui „Panevėžio tarptautinis mažosios scenos festivalis „Baltic small‘26““ (23,0 tūkst. Eur) bei Stasio Eidrigevičiaus menų centrui projektams „Tvarios mados festivalis „Revive‘26““ (15,0 tūkst. Eur), „Miesto pokyčių paviljonas ir jį papildanti viešoji programa“ (39,5 tūkst. Eur), „Stasio Eidrigevičiaus fotografijos paroda „Praeities aidas““ (12,0 tūkst. Eur) ir „Vietos kontūrai – fotografiniai miesto naratyvai“ (15,0 tūkst. Eur). 
Lietuvos Respublikos vidaus reikalų ministro 2026-06-05 įsakymu Nr. 1V-411 skirtas 120,0 tūkst. Eur finansavimas iš Valstybės gynybos fondo lėšų projektui „Kolektyvinės apsaugos statinių aprūpinimas būtinųjų priemonių atsargomis Panevėžio mieste, II etapas“ (asignavimų paskirstymas: 2026 m. – 60,0 tūkst. Eur, 2027 m. – 60,0 tūkst. Eur) įgyvendinti.
Panevėžio švietimo centro prašymu, 186,3 tūkst. Eur didinamos 2026 m. planuojamos Europos Sąjungos struktūrinių fondų lėšos. Lėšos numatomos projektams „Kuriame įtraukios partnerystės tinklus“ – 47,8 tūkst. Eur ir „STEAM veiklos plėtra“ – 138,5 tūkst. Eur įgyvendinti. 
2026 m. Savivaldybės biudžeto pajamos ir asignavimai didinami 1306,2 tūkst. Eur, 2027 m. – 60,0 tūkst. Eur.
Patikslinus 2026 m. biudžeto pajamas jos sudarys 223846,2 tūkst. Eur, 2027 m. – 248133,8 tūkst. Eur. Patikslinti asignavimai 2026 m. – 237973,4 tūkst. Eur, 2027 m. – 258708,3 tūkst. Eur.
Asignavimai keičiami šiose biudžeto programose:
	   Programos pavadinimas 
	2026 m. Asignavimų  pokytis
(tūkst. Eur)
	2027 m. Asignavimų  pokytis
(tūkst. Eur)
	                        Lėšų paskirtis

	01 Savivaldybės valdymo programa
	3,6
	
	Lietuvos Respublikos biudžeto sandaros įstatymo nuostatoms užtikrinti iš Savivaldybės biudžeto lėšų didinamas Mero rezervas 3,6 tūkst. Eur.

	02 Investicijų projektų programa
	687,8
	60,0
	Iš Valstybės gynybos fondo lėšų projektui „Kolektyvinės apsaugos statinių aprūpinimas būtinųjų priemonių atsargomis Panevėžio mieste, II etapas“ įgyvendinti skirta 120,0 tūkst. Eur: 2026 m. – 60,0 tūkst. Eur, 2027 m. – 60,0 tūkst. Eur.
Savivaldybės biudžeto lėšų 627,8 tūkst. Eur siūloma skirti projektui „Panevėžio daugiafunkcinio sporto ir sveikatingumo centro „Aukštaitija“ rekonstravimas A. Jakšto g. 1, Panevėžio mieste“ įgyvendinti.


	06 Savivaldybės turto valdymo programa
	20,0
	
	Panevėžio miesto savivaldybės taryba 2026 m. birželio 25 d. sprendimu Nr. 1-230 nutarė padidinti VšĮ „Aukštaitijos siaurasis geležinkelis“ dalininkų kapitalą 20,0 tūkst. Eur įnašu. Lėšos skiriamos iš Savivaldybės biudžeto lėšų.

	[bookmark: _Hlk216275708]10 Miesto infrastruktūros objektų plėtros, modernizavimo ir priežiūros programa
	65,6
	
	Savivaldybės biudžeto lėšų 94,0 tūkst. Eur siūloma skirti projektavimo darbams. Panevėžio miesto savivaldybės administracija yra pasirašiusi sutartį dėl paslaugos „Panevėžio miesto Klaipėdos gatvės ir kitų inžinerinių statinių kapitalinio remonto ir rekonstravimo techninio darbo projekto parengimo ir projekto vykdymo priežiūros paslaugos“ teikimo.
Perskirstomi asignavimai tarp programų ir asignavimų valdytojų. Savivaldybės biudžeto lėšų 17,9 tūkst. Eur skiriama Savivaldybei priklausančiuose pastatuose įvykusių gedimų likvidavimui (perkeliama į 13 ir 15 programas), 10,5 tūkst. Eur – „Saulėtekio“ progimnazijos paradinių laiptų remontui (perkeliama į 13 programą).

	11 Kultūros ir meno programa
	320,7
	
	Iš valstybės biudžeto lėšų, skirtų Lietuvos kultūros tarybos finansuojamiems projektams, skirta 212,6 tūkst. Eur. Lėšos skiriamos: Panevėžio muzikiniam teatrui – 70,1 tūkst. Eur; Panevėžio lėlių vežimo teatrui – 15,0 tūkst. Eur; Panevėžio dailės galerijai – 23,0 tūkst. Eur; Panevėžio teatrui „Menas“ – 23,0 tūkst. Eur; Stasio Eidrigevičiaus menų centrui – 81,5 tūkst. Eur.
Iš Savivaldybės biudžeto lėšų Panevėžio lėlių vežimo teatrui siūloma skirti 30,0 tūkst. Eur komunalinėms paslaugoms ir patalpų paprastojo remonto darbams, Panevėžio kultūros centrui – 70,0 tūkst. Eur grimo, repeticijų ir persirengimo patalpoms įrengti. Iš 13 programos 8,1 tūkst. Eur perkeliama Panevėžio kultūros centrui Lietuvos moksleivių dainų šventės transporto paslaugų pirkimo išlaidoms kompensuoti.

	13 Švietimo ir ugdymo programa
	184,9
	
	Perskirstomi asignavimai tarp asignavimų valdytojų ir programų. Iš Savivaldybės administracijai 13 programoje numatytų Savivaldybės biudžeto asignavimų 160,0 tūkst. Eur skiriama bendrojo ugdymo ir neformaliojo ugdymo mokykloms kondicionieriams ar kondicionavimo sistemoms įsigyti ir (ar) elektros ūkiui atnaujinti. Iš šios sumos 148,8 tūkst. Eur paskirstoma 13 programoje, o 11,2 tūkst. Eur perkeliama į 15 programą Panevėžio specialiajai mokyklai-daugiafunkciam centrui.
Iš Savivaldybės administracijai 13 programoje numatytų Savivaldybės biudžeto asignavimų 95,9 tūkst. Eur perkeliama įstaigoms Lietuvos moksleivių dainų šventės transporto paslaugų pirkimo išlaidoms kompensuoti. Iš jų 87,8 tūkst. Eur skiriama švietimo įstaigoms (13 programa), 8,1 tūkst. Eur – Kultūros centrui (11 programa).
Iš Savivaldybės administracijai numatytų asignavimų bendrojo ugdymo mokykloms skiriama 39,3 tūkst. Eur mokymo lėšų brandos egzaminų vykdymo išlaidoms kompensuoti.
Iš 10 programoje numatytų Savivaldybės biudžeto asignavimų 7,4 tūkst. Eur perkeliama avariniams inžinerinių sistemų gedimams likviduoti: 2,3 tūkst. Eur – Mykolo Karkos pagrindinei mokyklai dėl trūkusio lietaus nuotekų vamzdyno, 0,6 tūkst. Eur – Kastyčio Ramanausko lopšeliui-darželiui dėl sugedusio šilumokaičio, 0,9 tūkst. Eur – lopšeliui-darželiui „Taika“ dėl sugedusios karšto vandens pavaros ir vožtuvo, 2,2 tūkst. Eur – lopšeliui-darželiui „Jūratė“ dėl sugedusios karšto vandens pavaros ir vožtuvo, 0,7 tūkst. Eur – lopšeliui-darželiui „Vyturėlis“ dėl trūkusio kanalizacijos vamzdyno, 0,7 tūkst. Eur – Rožyno progimnazijai dėl trūkusio karšto vandentiekio vamzdyno. Taip pat iš 10 programoje numatytų asignavimų 10,5 tūkst. Eur perkeliama „Saulėtekio“ progimnazijai paradinių laiptų remontui atlikti.
Atsižvelgiant į Panevėžio švietimo centro pateiktą prašymą, 2026 m. planuojamos Europos Sąjungos struktūrinių fondų lėšos didinamos 186,3 tūkst. Eur. Lėšos skiriamos projektams „Kuriame įtraukios partnerystės tinklus“ – 47,8 tūkst. Eur ir „STEAM veiklos plėtra“ – 138,5 tūkst. Eur įgyvendinti.

	15 Socialinės paramos įgyvendinimo programa
	23,6
	
	Iš valstybės biudžeto skiriama 1,9 tūkst. Eur vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą apmokėti 2026 m. liepos mėnesį. 
Perskirstomi Savivaldybės biudžeto asignavimai tarp asignavimų valdytojų ir programų. Perskirstomi Savivaldybės biudžeto asignavimai tarp asignavimų valdytojų ir programų. Iš 10 programoje numatytų asignavimų 10,5 tūkst. Eur perkeliama Panevėžio atviram jaunimo centrui avariniams inžinerinių sistemų gedimams likviduoti – po žiemos laikotarpio pažeistos lietaus nuotekų sistemos remontui. Iš 13 programoje numatytų asignavimų 11,2 tūkst. Eur perkeliama Panevėžio specialiajai mokyklai-daugiafunkciam centrui kondicionieriams ar kondicionavimo sistemoms įsigyti ir elektros ūkiui atnaujinti.


	Iš viso
	1306,2
	60,0
	



5. Kieno iniciatyva parengtas sprendimo projektas: 
Projektas parengtas atsižvelgiant į Savivaldybės merės siūlymą patikslinti Panevėžio miesto savivaldybės 2026–2028 m. biudžetą, pateiktą Panevėžio miesto savivaldybės mero 2026 m. rugpjūčio 10 d. potvarkiu Nr. M-476„Dėl siūlymo patikslinti Panevėžio miesto savivaldybės 2026–2028 m. biudžetą“. Sprendimo projekto rengėjas Savivaldybės administracijos Strateginio planavimo ir finansų skyrius. 

Strateginio planavimo ir finansų skyriaus vedėjo pavaduotoja                        Greta Plungienė	
